40ኛው የለንደን ማራቶን ላይ ውጤት ያስመዘገቡ አትሌቶች አዲስ አበባ ሲገቡ አቀባበል ተደረገላቸው
አዲስ አበባ ፣መስከረም 26 ፣ 2013 (ኤፍ.ቢ.ሲ) የፕላቲኒየም ደረጃ በተሠጠው በ40ኛው የለንደን ማራቶን ላይ ውጤት ያስመዘገቡ አትሌቶች ዛሬ ማለዳ አዲስ አበባ ገብተዋል።በቦሌ አለም አቀፍ አውሮፕላን ጣቢያ  ሲደርሱም አቀባበል  ተደርጎላቸዋል ።በአቀባበሉ ላይ የኢትዮጵያ አትሌቲክስ ፌዴሬሽን ተቀዳሚ ምክትል ፕሬዚዳንት ኮማንደር አትሌት ደራርቱ ቱሉ ፣ የኢትዮጵያ አትሌቶች ማህበር ፕሬዚዳንት ኮማንደር አትሌት ማርቆስ ገነቲና  የፌዴሬሽኑ ጽህፈት ቤት ኃላፊ አቶ ቢልልኝ መቆያ  መገኘታቸውን ከአትሌቲክስ ፌዴሬሽን ያገኘኘው መረጃ ያመላክታል።።በለንደን ማራቶን አትሌት ሹራ ቅጣታ ቶላ በ 2 ሰዓት ከ5 ደቂቃ ከ41 ማይክሮ ሰከንድ በመግባት ሲያሸንፍ አትሌት ሲሳይ ለማ ሶስተኛ ደረጃን ማጠናቀቁ የሚታወስ ነው።አትሌት ሞስነት ገረመው ፣ አትሌት ሙሌ ዋሲሁን እና  አትሌት ታምራት ቶላ ከ4 እስከ 6ኛ ያለውን ደረጃን ይዘው  በማጠናቀቃቸው እንዲሁ ይታወሳል። 